กองกำลังป้องกันตนเองญี่ปุ่น

| กองกำลังป้องกันตนเองญี่ปุ่น |
| --- | --- |
日本国自衛隊
ธงกองกำลังป้องกันตนเองญี่ปุ่น
เหล่า:  กองกำลังป้องกันตนเองภาคพื้นดินญี่ปุ่น  กองกำลังป้องกันตนเองทางทะเลญี่ปุ่น  กองกำลังป้องกันตนเองทางอากาศญี่ปุ่น
กองบัญชาการ: โตเกียว
ผู้บังคับบัญชา
นายกรัฐมนตรี: ฟูมิโอะ คิชิดะ
รัฐมนตรีว่าการกระทรวงกลาโหม: เก็น นากาทานิ
ผู้บัญชาการเสนาธิการ: พลเอกโยชิฮิเดะ โยชิดะ
กำลังพล
อายุเริ่มบรรจุ: 18–32 ปี มีคุณสมบัติเหมาะสมสำหรับการเข้ารับราชการทหาร
ประชากร วัยบรรจุ: 27,301,443 ชาย, อายุ 18–49 (ปี 2010), 26,307,003 หญิง, อายุ 18–49 (ปี 2010)
ประชากร ฉกรรจ์: 22,390,431 ชาย, อายุ 18–49 (ปี 2010), 21,540,322 หญิง, อายุ 18–49 (ปี 2010)
ประชากรวัยถึงขั้น ประจำการทุกปี: 623,365 ชาย (ปี 2010), 591,253 หญิง (ปี 2010)
ยอดประจำการ: 223,511 นาย
ยอดสำรอง: 47,900 นาย
รายจ่าย
งบประมาณ: 47.3 พันล้านเหรียญสหรัฐ (2018) (อันดับที่ 8)
ร้อยละต่อจีดีพี: 0.9% (2020)
อุตสาหกรรม
แหล่งผลิตในประเทศ: รายชื่อ Defense industry of Japan มิตซูบิชิเฮฟวีอินดัสทรีส์ Mitsubishi Electric Fuso (company) โตโยต้า Kawasaki Heavy Industries IHI Corporation Japan Marine United Mitsui Engineering & Shipbuilding NEC Japan Radio Company Toshiba ฟูจิตสึ Oki Electric Industry Koito Manufacturing Howa Chugoku Kayaku Toray Industries Idemitsu Kosan Daicel Asahi-Seiki Manufacturing ShinMaywa Japan Steel Works Subaru Corporation MinebeaMitsumi Komatsu Limited Yamaha Motor Company Kayaba Industry 
แหล่งผลิตนอกประเทศ:  ออสเตรเลีย  ฝรั่งเศส  เยอรมนี  อิตาลี  สวีเดน  สหราชอาณาจักร  สหรัฐ
บทความที่เกี่ยวข้อง
ประวัติ: ประวัติศาสตร์ทางทหารของญี่ปุ่น กองทัพจักรวรรดิญี่ปุ่น
ยศ: ยศทหาร ลำดับเกียรติเครื่องอิสริยาภรณ์
กองกำลังป้องกันตนเองญี่ปุ่น (ญี่ปุ่น: 自衛隊; โรมาจิ: じえいたい; ทับศัพท์: Jieitai; จิเอไต) หรือ JSDF บางครั้งเรียกว่า JSF หรือ SDF เป็นบุคลากรจากประเทศญี่ปุ่นที่ถูกจัดตั้งขึ้นหลังสงครามโลกครั้งที่สองสิ้นสุดลงเพื่อแทนที่กองทัพจักรวรรดิญี่ปุ่นที่ถูกยุบ และฝ่ายสัมพันธมิตรยึดครองญี่ปุ่น ในเวลาหลังสงคราม กองกำลังป้องกันตนเองญี่ปุ่นถูกใช้งานในเฉพาะภายในประเทศมีหน้าที่ในการป้องกันประเทศอธิปไตยชาติเพียงอย่างเดียวและไม่ได้รับอนุญาตให้ปฏิบัติภารกิจในต่างประเทศ ยกเว้นในสถานการณ์ที่เป็นการป้องกันตนเองในขอบเขตที่จำกัดเท่านั้น แม้อาจมีภารกิจในต่างประเทศในปฏิบัติการรักษาสันติภาพ แต่ล่าสุดในวันที่ 1 กรกฎาคม พ.ศ. 2557 คณะรัฐมนตรีญี่ปุ่นได้ตีความมาตรา 9 ของรัฐธรรมนูญแห่งญี่ปุ่นใหม่สรุปได้ว่า กองกำลังป้องกันตนเองของญี่ปุ่นจะสามารถส่งทหารไปปฏิบัติภารกิจการป้องกันตนเองร่วมได้(Collectvie-Self Defence) ตามมติของคณะมนตรีความมั่นคงแห่งสหประชาชาติเพื่อปกป้องชาติหนึ่งจากการถูกรุกราน โดยญี่ปุ่นจะสามารถไปช่วยเหลือชาติพันธมิตรใกล้ชิดที่ถูกโจมตีได้ หากการโจมตีนั้นเป็นภัยคุกคามต่อการดำรงอยู่ของญี่ปุ่นและไม่มีวิธีอื่นในการปกป้องชีวิตชาวญี่ปุ่น
ในด้านการพัฒนาอาวุธ ในรัฐธรรมนูญญี่ปุ่นถูกกำหนดห้ามพัฒนาอาวุธในเชิงรุก ส่วนในด้านการห้ามส่งออกอาวุธนั้น แม้ญี่ปุ่นจะเป็นผู้กำหนดขึ้นเองเมื่อปี พ.ศ. 2510 แต่ในวันที่ 1 เมษายน พ.ศ. 2557 ญี่ปุ่นได้ผ่อนคลายกฎห้ามส่งออกอาวุธ โดยสามารถส่งออกอาวุธและมีส่วนร่วมในการผลิตอาวุธกับนานาชาติได้ แต่ญี่ปุ่นจะไม่ส่งออกอาวุธให้แก่ประเทศที่ตกอยู่ท่ามกลางความขัดแย้ง หรืออาจเป็นภัยคุกคามต่อสันติภาพและความมั่นคงของนานาชาติ นอกจากนี้ การจำหน่ายอาวุธก็จะต้องเป็นไปเพื่อส่งเสริมสันติภาพสากลคือต้องเป็นยุทโธปกรณ์ที่ไม่ใช่เพื่อสังหาร และเป็นประโยชน์ต่อความมั่นคงของญี่ปุ่นเอง
ส่วนในด้านการสนันสนุนกองกำลังต่างชาติ ในวันที่ 10 กุมภาพันธ์ พ.ศ. 2558 รัฐบาลญี่ปุ่นประกาศแก้ไขกฎบัตรว่าด้วยการสนับสนุนต่างชาติ โดยสามารถมอบทุนสนับสนุนภารกิจของกองกำลังต่างชาติที่มิใช่การสู้รบ